রোহিঙ্গাদের দুর্দশা দেখতে বাংলাদেশ আসছেন হলিউড অভিনেত্রী কেইট ব্ল্যানচেট। আগামী শনিবার আসবেন জাতিসংঘের শরণার্থী বিষয়ক সংস্থা ইউএনএইচসিআর-এর এই শুভেচ্ছা দূত। সকালে পররাষ্ট্র মন্ত্রণালয়ের সংশ্লিষ্ট সূত্র এ তথ্য নিশ্চিত করেছে। চারদিনের সফরে অস্কারজয়ী অস্ট্রেলীয় এই অভিনেত্রী কক্সবাজারের রোহিঙ্গা ক্যাম্প পরিদর্শন করবেন। সফরে সরকারের উচ্চ পর্যায়ের ব্যক্তিদের সঙ্গেও বৈঠক করবেন তিনি। গত বছরের ২৫ আগস্ট থেকে এ পর্যন্ত ১০ লাখের বেশি রোহিঙ্গা বাংলাদেশে পালিয়ে আসে।